pythainlp/thai_wikipedia_clean_20230101 huggingface dataset:
ฮาล์ฟบอดี้.
ชิ้นส่วนแต่ละครึ่งหนึ่งของชุดเกราะบิลด์ที่ใช้พลังจากฟูลบอทเทิลแต่ละแบบ
มาสค์ไรเดอร์ครอสซ์.
ร่างแปลงของบันโจ ริวกะ (ชื่อในภาษาอังกฤษเขียนว่า "KAMEN RIDER CROSS-Z") เกิดจากใช้ครอสซ์ดราก้อน (ที่รวมกับดราก้อนฟูลบอทเทิล) ร่วมกับ บิลด์ไดรเวอร์ในการแปลงร่างหลังจากที่เขาพัฒนาฮาซาร์ดเลเวลได้ถึงระดับ 3 แล้ว
มาสค์ไรเดอร์โร๊ก.
ร่างแปลงของ ฮิมุโระ เก็นโตคุ ที่ใช้สแคลชไดรเวอร์ ร่วมกับ คร็อคโคไดล์แคร๊กฟูลบอทเทิลในการแปลงร่าง มี ชุดเกราะสีม่วง และ ดำขลิบเขียวอมฟ้า ตามเกราะมีลวดลายสีขาวคล้ายรอยร้าว โร๊กมีพลังและความสามารถที่เหนือกว่าบิลด์ร่างฮาซาร์ด มีอาวุธหลักคือ เนบิวล่าสตีมกัน และ สตีมเบลด ในช่วงแรกเก็นโตคุไม่สามารถใช้แคร๊กฟูลบอทเทิลแปลงร่างได้เนื่องจากรับพลังอันมหาศาลของมันไม่ไหว แต่หลังจากถูกจับไปทดสอบและทรมาน ฮาซาร์ดเลเวลของเขาก็ตื่นขึ้น และแปลงร่างได้สำเร็จ
มาสค์ไรเดอร์เอโวล.
ร่างแปลงของเอโวลโตะที่แปลงร่างด้วยเอโวลไดรเวอร์ ร่วมกับ เอโวลบอทเทิล จำนวน 2 ขวด ชุดเกราะมีสีแดง ทอง และน้ำเงิน มีคุณสมบัติสามารถใช้พลังจากแพนโดร่าบ๊อกซ์ได้อย่างเต็มที่ โดยที่เอโวลโตะจะเรียกชื่อร่างเป็น เฟส
ในการแปลงร่าง เมื่อหมุนคันโยก วอร์เท็กซ์เลเวอร์ ของเอโวลไดรเวอร์ พลังงานจะถูกส่งไปยังสแน็ปไรด์บิลเดอร์ และวงแหวนสีทองปรากฏตรงด้านหน้าและด้านหลัง ตามด้วยฮาล์ฟบอดี้ที่เป็นกลุ่มพลังงาน เมื่อการแปลงร่างเสร็จสิ้น เอโวลไดรเวอร์จะประกาศชื่อร่างนั้น ๆ ตามด้วย เสียงหัวเราะลงท้าย
มาสค์ไรเดอร์แมดโร๊ก.
ร่างแปลงของอุทสึมิ นาริอากิ ที่ใช้เอโวลไดรเวอร์ ร่วมกับ แบทฟูลบอทเทิล และ เอนจินฟูลบอทเทิล ชุดเกราะสีขาวขลิบม่วง มีลักษณะโดยรวมคล้ายคลึงกับชุดของไนท์โร๊ก ในการแปลงร่างจะแตกต่างกับเอโวล โดยหลอดพลังงานจะแตกตัวออกมาคล้ายกับเส้นเลือดและเข้ามารวมตัวกันที่ผู้ใช้ ปรากฏเป็นร่างของแมดโร๊ก ทีแรกนั้นอุทสึมิดูเหมือนจะทรมานกับพลังมหาศาลจากไดรเวอร์ที่ไหลเข้าสู่ร่างกายอย่างกระทันหัน แต่เขาก็สามารถรองรับมันได้และแปลงร่างสำเร็จ อาวุธหลักคือ เนบิวล่าสตีมกัน และ สตีมเบลด นอกจากนี้ยังสามารถกางปีกค้างคาว แมดไนท์ฟลายเยอร์ เพื่อใช้บิน และใช้ท่าไม้ตายได้
ทรานสตีมซิสเต็ม.
กลุ่มผู้แปลงร่างด้วยทรานสตีมกัน ด้วยระบบของทรานสตีมซิสเต็ม มีความแตกต่างกับระบบของไรเดอร์ซิสเต็ม คือ ฮาซาร์ดเลเวลของผู้ใช้จะคงที่ ขณะที่ผู้ใช้ไรเดอร์ซิสเต็มฮาซาร์ดเลเวลยังพัฒนาต่อได้เรื่อยๆ ตามชุดเกราะ และ หมวกจะมีท่อพลังงานสำหรับปล่อยไอน้ำ ผู้ใช้หลักคือสมาชิกระดับสูงในองค์กรเฟาสต์
ในการแปลงร่างของทรานสตีมซิสเต็มจะใช้ฟูลบอทเทิลประเภทมิสต์แมตช์ เมื่อใส่ฟูลบอทเทิลลงไปในตัวปืนจะมีเสียงประกาศชื่อฟูลบอทเทิลที่ใช้ จากนั้นใช้รหัสคำว่า โจเค็ตสึ (蒸血) เพื่อเริ่มการแปลงร่าง เมื่อเหนี่ยวไกปืนจะมีเสียงประกาศว่า "มิสต์แมตช์! ○○ (เสียงที่ใช้ฟูลบอทเทิลนั้นๆ) ไฟเยอร์!" ดังขึ้นหลังจากแปลงร่างเสร็จสมบูรณ์ เมื่อแปลงร่างเสร็จสิ้น ชุดจะทำการระบายไอน้ำออกพร้อมกับสเก็ดไฟคล้ายพลุ
ไนท์โร๊ก.
ร่างแปลงของฮิมุโระ เก็นโตคุ ที่แปลงร่างด้วยทรานสตีมกัน ร่วมกับแบทฟูลบอทเทิล ชุดเกราะสีดำ ส่วนตาและสัญลักษณ์ที่อกเป็นสีเหลือง มีดีไซน์มาจากค้างคาว ในช่วงแรกๆ เซ็นโตะจะเรียกว่า มนุษย์ค้างคาว มีท่อพลังงานซึ่งสามารถควบคุมการปล่อยไอน้ำเพื่อพรางตัวได้ มีความว่องไวและความสามารถในการยืนบนพื้นที่ต่างระดับเหมือนค้างคาว นอกจากนี้ยังสามารถกางปีกค้างคาวเพื่อใช้ในการบินโจมตีศัตรูได้ และยังมีท่าไม้ตายลูกถีบควงสว่านอีกด้วย
บลัดสตอล์ก.
ร่างแปลงของอิสุรุกิ โซอิจิ ที่แปลงร่างด้วยทรานสตีมกัน ร่วมกับคอบบร้าฟูลบอทเทิล ชุดเกราะสีแดงเลือดหมู ส่วนตาและสัญลักษณ์ที่อกเป็นสีเขียวอมฟ้า มีดีไซน์มาจากงูเห่า มีความสามารถหลากหลาย เช่น ปล่อยรยางค์ในตัวเพื่อฉีดพิษใส่ศัตรูให้เป็นอัมพาตชั่วขณะ สร้างงูเห่าขนาดใหญ่เพื่อจับศัตรูไว้ได้ แฮ๊คหุ่นการ์เดี้ยนของรัฐบาลที่อยู่ในระยะได้ในพริบตาเพียงแค่ดีดนิ้ว ด้วยโปรแกรมพิเศษที่ประธานนัมบะตั้งไว้เพื่อเฟาสต์ นอกจากนี้สตอล์กยังทำการปลอมแปลงใบหน้าของคนอื่นๆ เพื่ออำพรางคดีได้ และ หายตัวไปในรูปแบบควันสีแดงได้ อีกคุณสมบัติพิเศษคือ การปลอมแปลงเสียง ชุดของบลัดสตอล์กก็ถูกสร้างโดย คัตสึรากิ ทาคุมิ เช่นกัน ด้วยจุดประสงค์ เพื่อเร่งการพัฒนาฮาซาร์ดเลเวลของมาสค์ไรเดอร์ จึงสามารถอ่านค่า ฮาซาร์ดเลเวล ได้ด้วยการสัมผัสตัวของบุคคลนั้นๆ ความจริงชุดของบลัดสตอล์กมีความสามารถพื้นฐานเทียบเท่ากับไนท์โร๊ก แต่ด้วยพลังจากดาวอังคารที่โซอิจิได้รับมา ทำให้บลัดสตอล์กรับมือกับผู้ที่ฮาซาร์ดเลเวลสูงกว่าได้อย่างสูสี
กลุ่มผู้แปลงร่างด้วย เนบิวล่าสตีมกัน ลักษณะของพื้นฐานชุดเกราะจะคล้ายกับ ทรานสตีมซิสเต็ม พัฒนาโดย โมกามิ ไคเซย์ ต่อมาได้ถูกดัดแปลงต่อยอดเป็นไคเซอร์ซิสเต็มแบบใหม่พัฒนาเพิ่มเติมโดยอุสึมิ โดยเป็นการนำพัฒนาต่อยอดจากไคเซอร์ซิสเต็มรูปแบบเดิมที่โมกามิ ไคเซย์พัฒนามาก่อนหน้านี้
ในการแปลงร่างของ รีโมคอนบรอส และ เอนจินบรอสนั้น สองพี่น้องจะใช้ เนบิวล่าสตีมกัน ร่วมกันเพียงกระบอกเดียว โดยเมื่อสวมเกียร์เข้าที่ช่องใส่ เสียงประกาศชื่อเกียร์ที่ใช้จะดังขึ้น จากนั้นจึงเหนี่ยวไกปืน เนบิวล่าสตีมกัน จะประกาศว่า "ฟังกี้" อันเป็นการสตาร์ทระบบแปลงร่าง ก่อนจะส่งต่อให้อีกคนเพื่อทำแบบเดียวกัน ใช้รหัสคำแปลงร่างว่า จุนโด (潤動)
การ์เดี้ยน.
หุ่นยนต์ฮิวแมนนอยด์ทหาร ผลิตโดยบริษัทอุตสาหกรรมหนักนัมบะ หุ่นการ์เดี้ยนทุกตัวจะสามารถหันมาทำตามคำสั่งเฟาสต์หากได้รับสัญญาณจากบลัดสตอล์ก นอกจากนี้ยังสามารถประกอบร่างกันเป็นหุ่นรบขนาดใหญ่ได้ โดยเมื่อบลัดสตอล์กใช้งานจะเปลี่ยนเป็นสีแดง ต่อมาพบว่าทั้งโฮคุโตะ และ เซโตะ ก็ใช้หุ่นการ์เดี้ยนแบบเดียวกัน แต่สวมเครื่องแบบของแต่ละเขต
สแมช.
สแมช (スマッシュ) คือ สื่งมีชีวิตที่สร้างขึ้นจากการทดลองโดยเฟาสต์ เกิดจากมนุษย์ที่ได้รับเนบิวล่าแก๊สเข้าไปจนเกิดการกลายร่าง และสูญเสียการควบคุม โดยผู้ถูกทดลองที่กลายเป็นสแมชจะถูกตั้ง ฮาเซิร์ดเลเวล (ハザードレベル) ตามลำดับ โดยระดับ 1 ผู้ถูกทดลองจะกลายเป็นสแมชและเสียชีวิตหลังจากอัดแก๊สไม่นาน ระดับ 2 ผู้ถูกทดลองจะกลายเป็นสแมช และระดับ 2.1 ขึ้นไป ผู้ถูกทดลองจะยังคงสภาพเป็นมนุษย์เหมือนเดิม และยังสามารถพัฒนาเพิ่มระดับได้เรื่อยๆ จนถึงระดับ 7 ซึ่งเป็นระดับขั้นสุดยอด
ฟูลบอทเทิล.
อุปกรณ์รูปทรงคล้ายขวดทดลองขนาดเล็กใช้สำหรับในการแปลงร่างของนักรบ สามารถใช้ร่วมกับอุปกรณ์ต่างๆ ทั้งไดรเวอร์และอาวุธ โดยพลังงานของฟูลบอทเทิลมาจากพลังของสแมชโดยดูดพลังผ่านไปยัง เอมตีบอทเทิล แล้วห้องตู้อบด้วยไมโครเวฟประดิษฐ์ของเซ็นโตะเพื่อสร้างฟูลบอทเทิลให้สมบูรณฺ์ หากไม่แปลงร่าง คนธรรมดาก็สามารถใช้พลังจากฟูลบอทเทิลได้เพียงแค่เขย่าขวด กับกำมือติดตัวเท่านั้น
คร็อกโคไดล์แคร็กฟูลบอทเทิล.
ฟูลบอทเทิลชนิดใหม่ มีขนาดยาวกว่าฟูลบอทเทิลปกติเล็กน้อย เมื่อบิดฝาขวดใช้งาน จะมีแสงรูปรอยแตกสว่างขึ้น ใช้งานได้ดีกับสแคลชไดรเวอร์
ดราก้อนแม็กม่าฟูลบอทเทิล.
ฟูลบอทเทิลที่เกิดจากเศษซากของดราก้อนสแคลชเจลลี่ และแปรสภาพสมบูรณ์จากพลังของแพนโดร่าบ๊อกซ์ เป็นกุญแจสตาร์ทสำหรับใช้งาน ครอสซ์แม็กม่านัคเคิล
ลอสท์ฟูลบอทเทิล.
ฟูลบอทเทิลประเภทเดี่ยวที่ไม่เข้าคู่กับฟูลบอทเทิลอื่น ๆ มีฤทธิ์ทำให้ผู้ใช้แสดงอาการก้าวร้าวออกมา เป็นฟูลบอทเทิลที่ไม่ได้สร้างขึ้นโดยเอโวลโตะ แต่สร้างขึ้นโดยมนุษย์ซึ่งผู้สร้างคือ คัตสึรางิ ชิโนบุ พ่อของทาคุมิ ตัวขวดเดิมเป็นสีม่วงอมชมพู แต่เมื่อเอโวลโตะสร้างแพนโดร่าพาแนลชิ้นใหม่ขึ้น และนำบอทเทิลเสียบเข้าไป บอทเทิลเหล่านั้นก็เปลี่ยนเป็นสีดำลายสีทอง
นอร์ธบลิซซาร์ดฟูลบอทเทิล.
ฟูลบอทเทิลที่สร้างขึ้นมาโดยเซ็นโตะ โดยได้บรรจุข้อมูลของสามอีกาโฮคุโตะเข้ามาบรรจุลงในฟูลบอทเทิล
สแคลชเจลลี่.
อุปกรณ์รูปทรงถุงเจลลี่มีฝาปิดด้านบน เป็นรูปแบบพัฒนาของฟูลบอทเทิล ซึ่งเป็นการเปลี่ยนสถานะของเนบิวล่าแก๊ส จากของเหลวที่อยู่ในฟูลบอทเทิลให้อยู่ในรูปของเจล
เกียร์.
อุปกรณ์ที่ใช้ในการแปลงร่างของรีโมคอนบรอส, เอนจินบรอส, เฮลบรอส ลักษณะเด่นคือ มีฟันเฟืองอยู่ตรงกลาง ถูกสร้างขึ้นเพื่อใช้กับเนบิวล่าสตีมกัน
เอโวลบอทเทิล.
บอทเทิลชนิดพิเศษ สำหรับใช้งานร่วมกับเอโวลไดรเวอร์โดยเฉพาะ ลักษณะเป็นขวดสีทึบ และส่วนหน้าสามารถขยับได้
มาสค์ไรเดอร์บิลด์ ออกอากาศทุกวันอาทิตย์เวลา 8:00 น. - 8:30 น. ทางสถานีโทรทัศน์ทีวีอาซาฮิ แต่ว่าวันที่ 1 ตุลาคม ปีเดียวกันได้เปลี่ยนเวลาออกอากาศเป็นทุกวันอาทิตย์เวลา 9:00 น. - 9:30 น. จนจบเรื่อง
สำหรับในประเทศไทย ลิขสิทธิ์ในการออกอากาศทางโทรทัศน์และเผยแพร่ทางแอปพลิเคชัน เป็นของบริษัท ดรีม เอกซ์เพรส (เดกซ์) จำกัด ฉายทางสถานีโทรทัศน์ดิจิตัล HD ช่องวัน 31 เมื่อวันที่ 15 กันยายน พ.ศ. 2561 ออกอากาศทุกวันเสาร์ เวลา 08.00 น. ในรายการ OneDEX Cartoon ออกอากาศจนถึงวันที่ 29 ธันวาคม ปีเดียวกัน อย่างไรก็ตามได้ถูกย้ายเวลาออกอากาศช่วงเวลา 6.00 น. ตั้งแต่วันที่ 26 มกราคม และ 2 กุมภาพันธ์ พ.ศ. 2562 และขยับเวลาเป็น 6:43 น. - 7:10 น. เมื่อวันที่ 9 กุมภาพันธ์ ถึงวันที่ 23 กุมภาพันธ์ ปีเดียวกัน ต่อมาได้ย้ายไปออกอากาศทาง ช่อง 3 แฟมิลี ช่อง 13 ทุกวันเสาร์ เวลา 8:30 น. - 9:00 น. เมื่อวันที่ 2 มีนาคม ปีเดียวกัน โดยตอนที่ฉายเป็นตอนต่อจากที่ฉายในรายการ OneDEX Cartoon และได้ออกอากาศจนจบเรื่องเมื่อวันที่ 21 กันยายน นอกจากนี้ได้ออกอากาศทางช่องทีวีดาวเทียม เอ็ม แชนแนล บนดาวเทียม PSI ช่อง 88 เมื่อวันที่ 19 มกราคม พ.ศ. 2562 ทุกวันเสาร์ ซึ่งรอบที่ฉายทางเอ็มแชนแนลเป็นการเริ่มออกอากาศตั้งแต่ตอนแรกใหม่อีกครั้ง แต่อย่างไรก็ตามก็ได้ออกอากาศอีกครั้งในช่องวัน เมื่อวันที่ 12 มกราคม พ.ศ. 2563 โดยออกอากาศในวันเวลาเดิม
ทิโมชาริส
อริสทิลลัส
ฮิปปาร์คัส
สมเด็จพระเจ้าเอ็กเบิร์ต แห่งเวสเซ็กซ์
เอเธล์วูลฟ์ กษัตริย์แห่งเวสเซ็กซ์
เอเธล์วูล์ฟ  เป็นกษัตริย์แห่งเวสเซ็กซ์ ทรงเป็นพระโอรสของพระเจ้าเอ็กเบิร์ตแห่งเวสเซ็กซ์และเป็นพระบิดาของกษัตริย์สี่คน โดยพระโอรสคนเล็กของพระองค์คือพระเจ้าอัลเฟรดมหาราช
เอเธล์วูล์ฟเป็นพระโอรสคนเดียวของพระเจ้าเอ็กเบิร์ตและเป็นไปได้ว่าพระองค์น่าจะเติบโตในเวสเซ็กซ์ พระเจ้าเอ็กเบิร์ตถูกขับไล่ออกจากประเทศไปอยู่ในราชอาณาจักรแฟรงก์ในปี ค.ศ. 786 หลังแย่งชิงตำแหน่งกษัตริย์แห่งเวสเซ็กซ์กับบีออร์ทริกที่ได้รับการสนับสนุนจากพระเจ้าออฟฟาแห่งเมอร์เซียซึ่งเป็นราชอาณาจักรที่ทำสงครามกับราชอาณาจักรเวสเซ็กซ์เป็นช่วงๆ มาเป็นเวลาหลายปี คาดกันว่าเอเธล์วูล์ฟไม่น่าจะเกิดในช่วงที่พระบิดาถูกขับไล่ออกจากประเทศ พระองค์น่าจะเกิดหลังจากปี ค.ศ. 802 ที่พระบิดาได้ขึ้นเป็นกษัตริย์
ช่วงปี ค.ศ. 815–820 พระเจ้าเอ็กเบิร์ตได้นำกองทัพพิชิตราชอาณาจักรดูมโนเนีย มีความเป็นไปได้ว่าเอเธล์วูล์ฟอาจมีส่วนร่วมในการสู้รบครั้งนี้แม้ชื่อของพระองค์จะไม่ได้ถูกเอ่ยถึงก็ตาม ชื่อของพระองค์ปรากฏในพงศาวดารแองโกลแซ็กซันครั้งแรกในช่วงต้นปี ค.ศ. 825 ในการกล่าวถึงสมรภูมิเอลลันดูน
เมอร์เซียเป็นราชอาณาจักรที่ครองความเป็นใหญ่ในแคว้นมาเป็นเวลาหลายศตวรรษและความขัดแย้งระหว่างกษัตริย์เมอร์เซียกับกษัตริย์เวสเซ็กซ์เป็นสิ่งที่เกิดขึ้นบ่อยครั้ง ตลอดรัชสมัยของพระเจ้าบีออร์ทริกเวสเซ็กซ์ตกอยู่ภายใต้การควบคุมของเมอร์เซีย แต่เมื่อพระเจ้าเอ็กเบิร์ตขึ้นเป็นกษัตริย์ว่ากันว่าพระองค์ได้ประกาศอิสรภาพให้เวสเซ็กซ์ แม้จะไม่มีการลงรายละเอียดไว้ว่าทรงทำด้วยวิธีการใดก็ตาม ในช่วง 20 ปีแรกของการครองราชย์พระองค์ได้สร้างกองทัพขึ้นมาและอาจพิชิตดูมโนเนียเพราะต้องการแหล่งทรัพยากร
ในปี ค.ศ. 825 พระองค์ได้โจมตีเมอร์เซียและปราบพระเจ้าบีออร์นวูล์ฟแห่งเมอร์เซียได้ที่เอลลันดูน (ปัจจุบันอยู่ในวิลต์เชอร์) เอเธล์วูล์ฟถูกตั้งให้เป็นอนุกษัตริย์ในแคว้นที่ยึดมาจากเมอร์เซีย คือ เคนต์, เอสเซ็กซ์, ซัสเซ็กซ์ และเซอร์รีย์ ในช่วงปี ค.ศ. 827–829 พระองค์ได้ช่วยพระบิดาทำสงครามต่อไปจนถึงปี ค.ศ. 830 ที่เวสเซ็กซ์ได้ควบคุมแคว้นต่างๆ ของบริเตนที่ตั้งอยู่ทางตอนใต้ขึ้นไปจนถึงนอร์ธัมเบรียในทางตอนเหนือ
กษัตริย์แห่งเวสเซ็กซ์.
ในช่วงเวลาดังกล่าวพระเจ้าเอ็กเบิร์ตได้การันตีการสืบทอดตำแหน่งของเอเธล์วูล์ฟด้วยการทำสัญญากับศาสนจักรโดยมีซีออลนอธ อาร์ชบิชอปแห่งแคนเทอร์บรีผู้ทรงอำนาจให้การสนับสนุน เมื่อพระเจ้าเอ็กเบิร์ตสิ้นพระชนม์ในปี ค.ศ. 839 เอเธล์วูล์ฟได้ขึ้นเป็นกษัตริย์โดยไม่มีขุนนางเวสเซ็กซ์คนใดคิดท้าชิงตำแหน่ง
ในเวลานั้นพระองค์ได้สมรสอยู่แล้วกับออสเบอร์และอาเธล์สตาน พระโอรสของพระองค์ก็มีพระชนมายุมากพอที่จะขึ้นเป็นอนุกษัตริย์แห่งเคนต์, เอสเซ็กซ์, ซัสเซ็กซ์ และเซอร์รีย์ พระเจ้าเอเธล์วูล์ฟเริ่มต้นการเมืองด้วยการพระราชทานดินแดนให้แก่ขุนนางเวสเซ็กซ์หลายคนเพื่อเป็นการเอาใจและทำการกระชับไมตรีกับเมอร์เซียด้วยข้อสัญญาและการเจรจามากมาย หลักฐานถึงการเมืองที่เอเธล์วูล์ฟมีต่อกลุ่มขุนนางถูกค้นพบในปี ค.ศ. 1780 ในรูปของแหวนที่มีชื่อของพระองค์ แหวนสลักเป็นรูปนกยูงสองตัวยืนขนาบข้างต้นไม้แห่งชีวิตของชาวคริสต์และมีคำว่า "เอเธล์วูล์ฟเร็กซ์ (พระเจ้าเอเธล์วูล์ฟ)" สลักอยู่ข้างใต้ เข้าใจกันว่าแหวนดังกล่าวถูกมอบให้แก่ขุนนางที่จงรักภักดีต่อพระองค์
ในช่วงปี ค.ศ. 844–855 พระเจ้าเอเธล์วูล์ฟได้ออกกฎบัตรล้างบางซึ่งเป็นกฎบัตรที่ว่าด้วยการปลดปล่อยพื้นที่หนึ่งในสิบของราชอาณาจักรจากการรับใช้และการจ่ายบรรณาการให้แก่กษัตริย์ กฎบัตรเป็นที่ถกเถียงในปัจจุบันเนื่องจากนักวิชาการมีความเห็นไม่ตรงกันเรื่องวัตถุประสงค์ของการออกกฎบัตรว่าเพื่อต้องการผ่อนปรนภาระภาษีให้แก่แคว้นต่างๆ และเพื่อยกระดับมาตรฐานชีวิต หรือเพื่อการันตีว่ากลุ่มขุนนางและศาสนจักรจะให้การสนับสนุนต่อไป หรือเพื่อเพิ่มการสนับสนุนและตบรางวัลให้แก่กลุ่มขุนนางที่ช่วยต่อสู้กับผู้รุกรานชาวไวกิง หรืออาจจะไม่มีความหมายพิเศษอะไรเลย
ในปีนั้นพระเจ้าเอเธล์วูล์ฟได้พ่ายแพ้ต่อชาวไวกิลที่มีกองกำลังเต็มเรือ 35 ลำที่คาร์เมาธ์ ในช่วงคริตทศวรรษ 830 ชาวไวกิงได้ตั้งอาณานิคมขึ้นในคาร์เมาธ์เพื่อความสะดวกในการบุกครั้งต่อไป ในช่วงปี ค.ศ. 843–851 การรุกรานของชาวไวกิงอาจดำเนินต่อไปในสเกลที่เล็กลงหรือไม่ก็เป็นเพียงการออกตระเวนสำรวจ ไม่ใช่การรุกราน
ทว่าในปี ค.ศ. 851 ชาวไวกิงได้มาถึงพร้อมกับกองกำลังเต็มอัตราในเรือ 350 ลำที่ล่องขึ้นมาตามแม่น้ำเธมส์เพื่อโจมตีแคนเทอร์บรีและลอนดอน พระเจ้าเอเธล์วูล์ฟร่วมกับเอเธล์บาลด์ พระโอรสปกป้องดินแดนบนพื้นดิน ขณะที่เอเธล์สตานกับอีลเฮียร์ เอิร์ลแห่งเคนต์นำกองเรือเข้าสู้รบกับศัตรูในทะเล กองกำลังเวสเซ็กซ์ได้รับชัยชนะและกองกำลังไวกิงที่เหลืออยู่ไม่มากได้ล่าถอยไป ทว่าเอเธล์สตานน่าจะสิ้นพระชนม์หลังจากนั้นไม่นานจากบาดแผลที่ได้รับ ไม่มีการพูดถึงพระองค์ในบันทึกหลังจากปี ค.ศ. 852 เป็นต้นไป
การจาริกแสวงบุญไปโรมและการก่อกบฏ.
เพื่อกระชับสายสัมพันธ์ระหว่างเวสเซ็กซ์กับเมอร์เซียเพื่อรับมือการรุกรานของชาวไวกิง เอเธล์สตานได้จับเอเธล์สวิธ พระธิดาคนเดียวของพระองค์สมรสกับพระเจ้าเบิร์กเรดแห่งเมอร์เซียในปี ค.ศ. 853 แหวนที่สลักชื่อเอเธล์สวิธถูกค้นพบในยอร์คเชอร์ในปี ค.ศ. 1870 และคิดว่าน่าจะเป็นแหวนที่ถูกมอบให้แก่กลุ่นขุนนางที่จงรักภักดีต่อพระนางและพระเจ้าเบิร์กเรดเช่นเดียวกับแหวนของพระเจ้าเอเธล์วูล์ฟ
ออสเบอร์ถึงแก่กรรมในปี ค.ศ. 854 และเรื่องนี้อาจเป็นแรงบันดาลใจที่ทำให้พระเจ้าเอเธล์วูล์ฟออกจาริกแสวงบุญไปโรมโดยมีอัลเฟรด พระโอรสติดตามไปด้วย ชีวประวัติของพระเจ้าอัลเฟรดที่เขียนโดยแอสเซอร์กล่าวว่าอัลเฟรดร่วมเดินทางครั้งนี้ตอนพระชนมายุ 4 หรือ 5 พรรษา พระองค์เสด็จพระราชสมภพในปี ค.ศ. 849 จึงประมาณการได้ว่าการจาริกแสวงบุญน่าจะเกิดขึ้นในปี ค.ศ. 854 พระเจ้าเอเธล์วูล์ฟอาจต้องการให้พระเจ้าชี้แนะแนวทางในการรับมือกับการคุกคามของชาวไวกิงหรือไม่ก็อาจจะด้วยเหตุผลอื่น ทว่าน่าแปลกที่กษัตริย์ออกจาริกแสวงบุญทางไกลในช่วงที่ราชอาณาจักรของพระองค์กำลังถูกคุกคาม
ไม่ว่าจะด้วยเหตุผลใด พระเจ้าเอเธล์วูล์ฟได้เดินทางออกจากโรมพร้อมกับอัลเฟรดและผู้ติดตามกลุ่มใหญ่หลังจากราชอาณาจักรไปเป็นเวลาหนึ่งปี พระองค์ได้ทิ้งเวสเซ็กซ์ให้อยู่ในการปกครองของเอเธล์บาลด์ ขณะที่เคนต์กับแคว้นอื่นๆ ถูกยกให้เอเธล์เบิร์ต พระโอรสในลำดับถัดไป
ระหว่างการเดินทางคณะแสวงบุญได้แวะที่ราชสำนักของพระเจ้าชาร์ลส์ผู้ศีรษะล้าน กษัตริย์แห่งราชอาณาจักรแฟรงก์ตะวันตก จากนั้นทั้งคู่ได้ออกเดินทางต่อไปโรมเพื่อพบปะสมเด็จพระสันตะปาปา (ที่ว่ากันว่าได้เจิมน้ำมันให้อัลเฟรดเป็นกษัตริย์) และอยู่ที่โรมต่อไปอีกระยะหนึ่ง ระหว่างเดินทางกลับคณะแสวงบุญได้แวะที่ราชสำนักของพระเจ้าชาร์ลส์อีกครั้งและได้มีการเตรียมการให้พระเจ้าเอเธล์วูล์ฟสมรสกับจูดิธ พระธิดาวัยแรกรุ่นของพระเจ้าชาร์ลส์ เมื่อเสร็จสิ้นงานเทศกาลฉลองการสมรส ทั้งคณะก็ได้เดินทางกลับเวสเซ็กซ์
ทว่าเมื่อกลับมาเอเธล์บาลด์ไม่ได้มีท่าทียินดีกับการกลับมาของพระบิดาและไม่ยอมคืนเวสเซ็กซ์ให้แก่พระองค์ นักประวัติศาสตร์เรียกการกระทำดังกล่าวของเอเธล์บาลด์ว่าเป็น "การก่อกบฏ" แต่ดูไม่น่าจะเป็นเช่นนั้นเนื่องจากพระองค์ได้ควบคุมราชอาณาจักรเป็นเวลาหนึ่งปีในช่วงที่อดีตกษัตริย์ไม่อยู่และกลับมาอีกครั้งโดยมีพระธิดาของกษัตริย์ต่างแดนเป็นเจ้าสาว ส่วนหนึ่งของเงื่อนไขการสมรสระบุชัดเจนว่าจูดิธต้องได้เป็น "พระราชินี" ตามมาตรฐานทั่วไปในราชอาณาจักรแฟรงก์ตะวันตกแต่ไม่ใช่ในราชอาณาจักรเวสเซ็กซ์ที่หญิงซึ่งสมรสกับกษัตริย์จะเป็นแค่ "พระมเหสีของกษัตริย์" ไม่ใช่ "พระราชินี"
การเพิกเฉยต่อธรรมเนียมเวสเซ็กซ์ของพระเจ้าเอเธล์วูล์ฟและการไม่อยู่เป็นเวลานานอาจทำให้เอเธล์บาลด์มองว่าพระบิดาไม่คู่ควรจะปกครองต่อไป ในอดีตเคยมีตัวอย่างที่ทำให้เอเธล์บาลด์คิดว่าพระบิดาจะไม่กลับมาจากโรม แคดวัลลา อดีตกษัตริย์เวสเซ็กซ์เคยสละราชสมบัติเพื่อจาริกแสวงบุญไปโรมและไม่ได้กลับมาอีกเลย
แม้เอเธล์บาลด์จะทำสิ่งที่เรียกว่า "การก่อกบฏ" แต่พระเจ้าเอเธล์วูล์ฟก็เคารพการตัดสินใจของพระโอรสแม้ว่าจะมีผู้สนับสนุนให้พระองค์กลับไปครองบัลลังก์ เพื่อหลีกเลี่ยงการเกิดสงครามกลางเมือง พระเจ้าเอเธล์วูล์ฟได้แบ่งราชอาณาจักรออกเป็นสามส่วนให้เอเธล์บาลด์, เอเธล์เบิร์ต และตัวพระองค์เอง
การสิ้นพระชนม์และผู้สืบทอดตำแหน่ง.
พระเจ้าเอเธล์วูล์ฟเลือกปกครองตอนกลางของราชอาณาจักรและได้อุทิศตนให้กับทำงานเพื่อการกุศลและการมอบของกำนัลให้แก่ศาสนจักร พินัยกรรมของพระองค์หายสาปสูญไปแต่ว่าในพินัยกรรมของพระเจ้าอัลเฟรดมีการกล่าวถึงว่าพระเจ้าเอเธล์วูล์ฟได้ให้เงินบำเหน็จแก่ผู้ยากไร้ในราชอาณาจักรโดยใช้เงินที่ทรงเหลือทิ้งไว้และได้ยกที่ดินให้แก่ศาสนจักร รวมถึงได้ระบุให้ส่งเงินบริจาคไปให้โรมทุกปี ทรงสิ้นพระชนม์ด้วยสาเหตุตามธรรมชาติในปี ค.ศ. 858 เอเธล์บาลด์และเอเธล์เบิร์ตได้แบ่งราชอาณาจักรของพระองค์กัน เพื่อเสริมความแข็งแกร่งให้แก่การครองราชย์ของตนและเพื่อยกระดับความเกรียงไกรพระเจ้าเอเธล์บาลด์ได้สมรสกับจูดิธ พระมเหสีม่ายของพระบิดา ต่อมาเมื่อทรงสิ้นพระชนม์ในปี ค.ศ. 860 เอเธล์เบิร์ได้รวมราชอาณาจักรเป็นหนึ่งเดียวภายใต้การปกครองของพระองค์ ส่วนจูดิธได้เดินทางกลับไปหาพระบิดาในราชอาณาจักรแฟรงก์ตะวันตก
เอเธล์บาลด์ กษัตริย์แห่งเวสเซ็กซ์
เอเธลบาลด์ [ภาษาอังกฤษ Aethelbald หรือ Ethelbald] กษัตริย์ของชาวเวสเซ็กซ์ ทรงเป็นโอรสองค์ที่สองจากห้าพระองค์ของพระเจ้าเอเธลวูล์ฟกับออสเบอร์ที่เป็นลูกสาวของข้าราชบริพารคนหนึ่งของพระองค์และตัวพระนางเองสืบเชื้อสายมาจากสายราชวงศ์ของเวสเซ็กซ์ ขณะที่พระราชบิดาของพระองค์ เอเธลวูล์ฟ เสด็จไปจาริกแสวงบุญที่โรมในปีค.ศ.855 เอเธลบาล์ดวางแผนกับบิชอปแห่งเชอร์บอร์นและผู้นำท้องถิ่นของซัมเมอร์เซ็ตต่อต้านพระองค์ รายละเอียดของแผนการไม่เป็นที่รู้ แต่เมื่อกลับมาจากโรม เอเธลวูล์ฟพบว่าพระราชอำนาจของพระองค์ถูกจำกัดเหลือแค่กษัตริย์ย่อยแห่งเคนต์ ขณะที่เอเธลบาลด์ควบคุมเวสเซ็กซ์
เอเธลวูล์ฟสวรรคตในปีค.ศ.858 และอำนาจควบคุมเต็มรูปแบบถูกส่งต่อให้เอเธลบาลด์ที่อภิเษกสมรสกับพระมเหสีของพระราชบิดา จูดิธ ทว่าภายใต้แรงกดดันจากศาสนจักรการอภิเษกสมรสถูกประกาศเป็นโมฆะในปีต่อมา พระองค์สวรรคตในปีค.ศ.860 ส่งต่อบัลลังก์ให้พระอนุชา เอเธลเบิร์ท
การกบฏของเอเธลบาลด์.
เอเธลบาลด์เป็นโอรสที่ยังมีชีวิตอยู่องค์โตของพระเจ้าเอเธลวูล์ฟกับพระมเหสีคนแรก ออสเบอร์ ประสูติราวปีค.ศ.831-834 พระราชมารดาของพระองค์ ออสเบอร์ เป็นบุตรสาวของออสแล็ค พ่อบ้านของพระเจ้าเอเธลวูล์ฟที่ถูกบรรยายได้ว่าเป็นผู้สืบเชื้อสายของพระราชนัดดาชาวจุ๊ทของพระเจ้าเซอร์ดิค สตัฟและไวท์ก้าร์ ผู้พิชิตเกาะไวท์
ในยุค 840 เอเธลบาลด์รับรองกฎบัตรของพระราชบิดาในฐานะโอรสของกษัตริย์ และในปีค.ศ. 850 พระองค์ได้รับพระราชทานตำแหน่งผู้นำท้องถิ่น ในปีค.ศ.855 เมื่อพระเจ้าเอเธลวูล์ฟเสด็จไปโรม เอเธลบาลด์ได้รับมอบหมายให้ดูแลชาวเวสเซ็กซ์ ขณะที่พระอนุชา เอเธลเบิร์ทได้รับการแต่งตั้งเป็นกษัตริย์แห่งเคนต์และดินแดนตะวันออกเฉียงใต้
ในการเสด็จไปจาริกแสวงบุญเป็นระยะเวลา 12 เดือนที่โรมที่พระราชบิดาของพระองค์ พระเจ้าเอเธลวูล์ฟ ได้พาโอรสองค์เล็กองค์โปรด อัลเฟรด ที่พระองค์ประสงค์จะประกาศชื่อเป็นรัชทายาทไปด้วย ในช่วงที่กษัตริย์ไม่อยู่ เวสเซ็กซ์ถูกบริหารราชการโดยสภารัฐมนตรีภายใต้การเป็นผู้นำร่วมกันของเอเธลบาลด์, นักบุญสวิธิน บิชอปแห่งวินเชสเตอร์ และบิชอบเอลสตานแห่งเชอร์บอร์น การขึ้นครองตำแหน่งก่อนกำหนดทำให้เอเธลบาลด์ได้รับการสวมมงกุฎเป็นกษัตริย์แห่งเวสเซ็กซ์ที่คิงสตันเหนือเธมส์ก่อนที่พระราชบิดาของพระองค์จะกลับมา
พระเจ้าเอเธลวูล์ฟกลับมาในปีค.ศ.856 พร้อมกับเจ้าสาวคนใหม่ จูดิธ ธิดาของกษัตริย์ของแฟรงก์ ชาร์ลผู้หัวล้าน แอสเซอร์รายงานว่าช่วงที่เอเธลวูล์ฟไม่อยู่ มีการวางแผนขัดขวางการกลับมาของพระองค์ซึ่งแอบวางแผนการกันที่ฝั่งตะวันตกของเวสเซ็กซ์ทั้งโดยเอเธลบาลด์ หรือโดยเอลสตาน บิชอปแห่งเชอร์บอร์น และเอียนวูล์ฟ ผู้นำทองถิ่นแห่งซัมเมอร์เซ็ต หรืออาจจะทั้งสามคน ขณะที่กษัตริย์ของชาวแฟรงก์เดินหน้าสร้างความปลอดภัยให้กับธิดาของพระองค์ ดูไม่น่าเป็นไปได้ที่พระองค์จะยอมส่งตัวธิดาให้กับประเทศที่มีสงครามกลางเมือง เป็นไปได้มากกว่าว่าเอเธลบาลด์คงก่อการปฏิวัติหลังจากทราบข่าวการอภิเษกสมรสของพระราชบิดากับจูดิธ เนื่องจากเจ้าหญิงชาวแฟรงก์มีเชื้อสายราชวงศ์เป็นของตัวเองและอาจประสูติรัชทายาทที่คู่ควรกับบัลลังก์มากกว่าพระองค์ แอสเซอร์บันทึกไว้ว่าเพื่อหลีกเลี่ยงสงครามกลางเมือง เอเธลวูล์ฟแบ่งอาณาจักรที่เคยเป็นเอกภาพ มอบหมายส่วนฝั่งตะวันตกให้เอเธลบาลด์และเก็บฝั่งตะวันออกไว้กับตัวอง มันถูกเข้าใจว่าหมายความว่าเอเธลบาลด์ได้เวสเซ็กซ์ ขณะที่เอเธลวูลวูล์ฟปลดเอเธลเบิร์ทออกจากตำแหน่งกษัตริย์แห่งเคนต์ แต่เวสเซ็กซ์และฝั่งตะวันออกเฉียงใต้ที่เพิ่งพิชิตได้ไม่น่าจะเรียกว่าเป็นอาณาจักร "ที่เคยเป็นเอกภาพ" ได้ และผู้สมรู้ร่วมคิดของเอเธลบาลด์มาจากฝั่งตะวันตกของเวสเซ็กซ์ ดังนั้นแอสเซอร์และแหล่งข้อมูลอื่นๆอาจหมายความว่าเอเธลวูล์ฟกลับมาปกครองอาณาจักรของพระองค์ เป็นไปได้มากกว่าว่าเอเธลวูล์ฟคงเก็บเวสเซ็กซ์ตอนกลางและฝั่งตะวันออกไว้ ยอมให้เอเธลบาลด์ปกครองเวสเซ็กซ์ฝั่งตะวันตก การไม่เหรียญในพระนามของเอเธลบาลด์อาจหมายความว่าเหรียญของเวสเซ็กซ์อยู่ในพระนามของเอเธลวูล์ฟไปจนพระองค์สวรรคต
ไม่ว่าสถานการณ์ในช่วงระหว่างที่เอเธลวูล์ฟกลับมาในปีค.ศ.856 จนถึงการสวรรคตของพระองค์ในปีค.ศ.858 จะเป็นเช่นไร หลังการสวรรคตของเอเธลวูล์ฟ เอเธลบาลด์ขึ้นเป็นกษัตริย์เพียงพระองค์เดียวของชาวเวสเซ็กซ์ และพระอนุชาของพระองค์ยังคงเป็นกษัตริย์แห่งเคนท์
เอเธลบาลด์ทำให้ตัวพระองค์เองไม่เป็นที่โปรดปรานของศาสนาเป็นอย่างมากอย่างโง่เขลาด้วยการอภิเษกสมรสที่ฉาวโฉ่กับพระมารดาเลี้ยงวัยสิบหก จูดิธแห่งฝรั่งเศส ความสัมพันธ์ถูกมองว่าเป็นการร่วมประเวณีของญาติที่มีสายโลหิตใกล้ชิดกันและฝ่าฝืนกฎหมายของศาสนา และถูกประณามอย่างรุนแรงโดยแอสเซอร์ในพระราช"ประวัติของพระเจ้าอัลเฟรดมหาราช" ของเขา
'ครั้นเมื่อพระเจ้าเอเธลวูล์ฟสวรรคต เอเธลบาลด์ โอรสของพระองค์ ฝ่าฝืนข้อห้ามของพระเจ้าและเกียรติของชาวคริสต์ และยังขัดแย้งกับธรรมเนียมของเหล่าคนนอกรีตทั้งหลาย รับช่วงต่อเตียงอภิเษกสมรสของพระราชบิดาและอภิเษกสมรสกับจูดิธ ธิดาของชาร์ล กษัตริย์ของชาวแฟรงก์ ก่อเกิดความไม่เห็นด้วยครั้งใหญ่จากทุกคนที่ได้ยินเรื่องนี้'แม้จะมีเรื่องฉาวโฉ่กับพระมารดาเลี้ยง แต่เอเธลบาลด์ก็เป็นกษัตริย์ที่ได้รับความนิยม พระองค์สวรรคตที่เชอร์บอร์นในดอร์เซ็ตในวันที่ 20 ธันวาคม ค.ศ.860 พระชนมพรรษาราว 35 พรรษา หลังครองราชย์ได้สี่ปี พระองค์ถูกฝังที่เชอร์บอร์นแอบบีย์ หลุมฝังพระศพของพระองค์และของพระอนุชา เอเธลเบิร์ทแห่งเวสเซ็กซ์ อยู่ในนอร์ธไคร์ไอส์เอลของแอบบีย์
พระองค์ดูเหมือนจะเป็นที่อาลัยอย่างมากของประชาชน แม้บิชอปแอสเซอร์จะบรรยายถึงพระองค์ไว้ว่า "หัวแข็งและเผด็จการ" การถูกจดจำว่านำมาซึ่งการติเตียนของศาสนาจักรจากการอภิเษกสมรสที่ขัดต่อหลักศาสนาทำให้แอสเซอร์มีความคิดเห็นที่เป็นอคติกับกษัตริย์พระองค์นี้
จูดิธแห่งฝรั่งเศส.
หลังเอเธลบาลด์สวรรคต จูดิธแห่งฝรั่งเศสขายทรัพย์สมบัติในเวสเซ็กซ์และกลับไปฝรั่งเศสบ้านเกิด ที่ซึ่งพระบิดาผู้เจ็บแค้นของพระนาง ชาร์ลผู้หัวล้าน ส่งพระนางเข้าอารามที่ซ็องลิส ช่วงราวคริสต์มาสของปีค.ศ.861 จูดิธหนีไปกับบาลด์วินที่ต่อมาได้เป็นเคานท์แห่งฟลานเดอส์ พระบิดาของจูดิธโกรธมากและสั่งให้เหล่าบิชอปตัดทั้งคู่ออกจากศาสนา ต่อมาพวกพระนางหนีไปอยู่ที่ราชสำนักของพระญาติของจูดิธ โลแธร์ที่ 2 แห่งโลแธริงเกียเพื่อขอการคุ้มกัน ก่อนจะไปหาโป๊ปนิโคลัสที่ 1 เพื่อขอความเมตตา โป๊ปขอให้พระบิดาของจูดิธยอมรับการเสกสมรสว่าเป็นการผูกพันที่ถูกต้องตามกฎหมายและต้อนรับทั้งคู่เข้าสู่ศาสนจักรของพระองค์ ซึ่งสุดท้ายพระองค์ก็ยอมทำตาม หลังจากนั้นทั้งคู่กลับสู่ฝรั่งเศส และจูดิธได้เสกสมรสอย่างเป็นทางการเป็นครั้งที่สามที่โอแซร์ในปีค.ศ.863
จากการเสกสมรสครั้งสาม จูดิธกลายเป็นบรรพบุรุษของราชินีแห่งอังกฤษอีกพระองค์ มาทิลด้าแห่งฟลานเดอส์ (ค.ศ.1031-2 พฤศจิกายน ค.ศ.1083) ธิดาของบาลด์วินที่ 5 เคานท์แห่งฟลานเดอส์ และคู่อภิเษกสมรสของกษัตริย์นอร์มันพระองค์แรก วิลเลี่ยมผู้พิชิต บาลด์วินที่ 2 เคานท์แห่งฟลานเดอส์ (สิ้นพระชนม์ปีค.ศ.918) หนึ่งในโอรสของจูดิธกับบาลด์วินเสกสมรสกับเอลฟ์ธริธ ธิดาของพระอนุชาของเอเธลบาลด์ อัลเฟรดมหาราช
เอเธล์เบิร์ท กษัตริย์แห่งเวสเซ็กซ์
เอเธลเบิร์ท [ภาษาอังกฤษ Aethelbert หรือ Ethelbert, ภาษาแองโกลแซ็กซัน Æþelberht] กษัตริย์แห่งเวสเซ็กซ์ ทรงเป็นโอรสองค์ที่สามจากห้าพระองค์ของพระเจ้าเอเธลวูล์ฟกับออสเบอร์ที่ตัวพระนางเองสืบเชื้อสายมาจากสายราชวงศ์ของชาวเวสเซ็กซ์ ช่วงสั้นๆก่อนที่เอเธลวูล์ฟจะเสด็จไปโรมในปีค.ศ. 855 เอเธลเบิร์ทได้รับการแต่งตั้งเป็นกษัตริย์ย่อยแห่งเคนต์ (จริงๆคือเคนต์, เอสเซ็กซ์, เซอร์รีย์ และซัสเซ็กซ์) ตำแหน่งที่พระองค์ดำรงอยู่จนถึงปี ค.ศ. 860
เอเธลเบิร์ทขึ้นเป็นกษัตริย์แห่งเวสเซ็กซ์หลังการสวรรคตของพระเชษฐา เอเธลบาลด์ ช่วงรัชสมัยของพระองค์พวกเดนท์กลับมาอีกครั้ง และหลังการเสวยราชสมบัติไม่นานกองทัพชาวเดนท์ขึ้นฝั่งทั้งทางเธมส์และบนชายฝั่งทางใต้และมุ่งหน้าเข้าใกล้วินเชสเตอร์ก่อนที่กองทหารสองกองของแซ็กซันจะปราบได้ ใกล้ปลายรัชสมัยกองทัพที่ใหญ่กว่าเดิมมาถึงภายใต้การบัญชาของรักน่าร์ ล็อดบร็อค กองทัพเรือของเขาได้โจมตีชายฝั่งตะวันออกของอังกฤษ โดยเฉพาะนอร์ธัมเบรีย และในฤดูหนาวของปี ค.ศ. 864 หรือ 865 พวกเขาตั้งรกรานที่ธาเน็ต แม้พวกแซ็กซันจะทำข้อตกลงกับพวกเขา แต่พวกเดนท์ก็ปล้นสะดมเคนต์ตะวันออก ก่อนจะมุ่งหน้ากลับชายฝั่งตะวันออก เอเธลเบิร์ทสวรรคตในปี ค.ศ. 866
เอเธลเบิร์ทเป็นโอรสองค์ที่สามของเอเธลวูล์ฟกับออสเบอร์ผู้สืบเชื้อสายชาวจุ๊ท เกิดในปีค.ศ.835 เป็นพระราชนัดดาของเอ็กเบิร์ต กษัตริย์พระองค์แรกของอังกฤษ พระนามเอเธลเบิร์ทในภาษาแองโกลแซ็กซันหมายถึงขุนนางผู้สง่างาม
ในปีค.ศ.855 เอเธลเบิร์ทได้รับการแต่งตั้งเป็นกษัตริย์ย่อยแห่งเคนต์ ตำแหน่งที่ตามธรรมเนียมแล้วจะมอบให้กับรัชทายาทอันดับต้นๆของบัลลังก์แห่งเวสเซ็กซ์ พระองค์อยู่ในตำแหน่งนี้ในตอนที่พระราชบิดา เอเธลวูล์ฟ ไปเยือนโรมเพื่อจาริกแสวงบุญ พระเชษฐาของพระองค์ เอเธลบาลด์ ได้รับมอบหมายให้ดูแลเวสเซ็กซ์ เอเธลวูล์ฟดูเหมือนตั้งใจจะให้เอเธลเบิร์ทสร้างกิ่งก้านสาขาของกษัตริย์เวสเซ็กซ์ในเคนต์ ทว่าเมื่อเอเธลบาลด์สวรรคตในปีค.ศ.860 ความเป็นกษัตริย์แห่งเวสเซ็กซ์ถูกส่งต่อให้กับเอเธลเบิร์ท อาจจะเพราะเอเธลเร็ดกับอัลเฟรดยังเด็กเกินไปที่จะนำประเทศเผชิญหน้ากับการโจมตีของไวกิ้ง (อัลเฟรดพระชนมายุเพียง 11 ชันษา)
พระองค์ได้รับการสวมมงกุฎที่คิงสตันเหนือเธมส์ในเซอร์รีย์ ภายใต้เอเธลเบิร์ท เวสเซ็กซ์และฝั่งตะวันออกเฉียงใต้ที่เพิ่งพิชิตได้กลายเป็นอาณาจักรที่เป็นเอกภาพ ไม่เหมือนกับบรรพบุรุษของพระองค์ เอเธลเบิร์ทไม่ได้แต่งตั้งสมาชิกคนอื่นในครอบครัวของพระองค์เป็นกษัตริย์ย่อยแห่งเคนท์ นอกจากนี้กฎบัตรที่ออกในปีแรกของรัชสมัยของเอเธลเบิร์ทสะท้อนให้เห็นการรวมตัวรูปแบบใหม่ที่แปลกไปจากเดิม มันเป็นกฎบัตรฉบับแรกของกษัตริย์เวสเซ็กซ์ที่มีทั้งพยานที่เป็นชาวเวสเซ็กซ์และชาวเคนต์
พงศาวดารแองโกลแซ็กซันบรรยายรัชสมยัของเอเธลเบิร์ทไว้ว่าเป็นหนึ่งในยุคที่มีความปรองดองและสงบสุขมาก แม้ในความเป็นจริงจะมีเรื่องอื้อฉาวภายใน พวกไวกิ้งยังคงคุกคาม ไม่ประสบความสำเร็จในการโจมตีวินเชสเตอร์และปล้นสะดมไปทั่วฝั่งตะวันออกของเคนต์
การรุกรานของไวกิ้ง.